बिहार CM बोले- वह विपक्षी एकता की बैठक में रहते तो रणनीति BJP को बता देते
नीतीश कैबिनेट में हाल तक SC-ST कल्याण मंत्री रहे डॉ. संतोष सुमन ने खुद से इस्तीफा नहीं दिया था। उनसे CM नीतीश कुमार ने इस्तीफा लिया था। इस बात की पुष्टि तब हो गई जब नीतीश कुमार ने आज खुद कहा कि वह भाजपा कीThere was an attempt to spoil the atmosphere of the opposition unity meeting by resigning on June 23.
नीतीश कैबिनेट में SC-ST कल्याण मंत्री और जीतन राम मांझी के बेटे डॉ. संतोष सुमन ने खुद से इस्तीफा नहीं दिया था। उनसे बिहार के CM नीतीश कुमार ने इस्तीफा लिया था। इस बात की पुष्टि तब हो गई, जब नीतीश कुमार ने शुक्रवार खुद कहा कि वे विपक्षी एकता की बैठक में रहते तो मुखबिरी करते, यहां की रणनीति बीजेपी को जाकर बता देते।
इधर, जीतन राम मांझी ने NDA की तरफ अपने कदम बढ़ा दिए हैं। उनके बेटे संतोष सुमन ने कहा कि मोदी जैसा कोई नहीं। साथ ही विपक्षी एकता पर भी तंज कसा।
अब जानिए...क्या रही मांझी के महागठबंधन से एक्जिट की वजह
दरअसल, हिंदुस्तानी अवाम मोर्चा के संरक्षक जीतन राम मांझी लगातार महागठबंधन के खिलाफ बयान दे रहे थे। महागठबंधन के नेताओं को यह रास नहीं आ रहा था कि मांझी विपक्षी एकता की बैठक से पहले सीट बंटवारे की बात क्यों कर रहे हैं?
मांझी अपने इलाके के विकास के लिए भाजपा नेता और गृह मंत्री अमित शाह से क्यों मिलने गए थे? महागठबंधन के नेताओं को यह बात भी पच नहीं रही थी।
जीतन राम मांझी पर जदयू ने पैनी निगाह रखी थी। यह लगाया गया कि आखिर वह किसके इशारे पर यह सब कर रहे हैं। जब पता चला कि मांझी बड़े गेम में शामिल हैं तो जदयू के नीचे से जमीन खिसक गई। इससे पहले मुख्यमंत्री नीतीश कुमार ने संतोष सुमन मांझी का इस्तीफा लेना ही बेहतर समझा।
3 वजह...CM नीतीश ने 23 जून से पहले ले लिया इस्तीफा
भास्कर को जदयू के आधिकारिक सूत्रों से जानकारी मिली है कि मांझी के 5 सीटों की मांग से महागठबंधन असमंजस में था। ऐसे में विपक्षी एकता की बैठक से पहले जीतन राम मांझी के यह बोल महागठबंधन के नेताओं को ज्यादा रास नहीं आ रहे थे।
मुख्यमंत्री नीतीश कुमार इन दिनों विपक्षी एकता को साधने में लगे हैं। वे 17-18 पार्टियों को एक मंच पर लाकर राष्ट्रीय स्तर पर भाजपा के सामने चुनौती खड़ा करना चाहते हैं। ऐसे में मांझी का यह बयान नीतीश कुमार को रास नहीं आया। उन्होंने आपत्ति जताई और कहा कि वह अपनी पार्टी का विलय जदयू में कर दें। इसके लिए मांझी राजी नहीं हुए।
मुख्यमंत्री नीतीश कुमार को दूसरी बात तब पता चली, जब मांझी पर जदयू ने पैनी नजर रखना शुरू किया। इस दौरान पता चला कि महागठबंधन और विपक्षी एकता की होने वाली हर खबर भाजपा आलाकमान के पास जा रही है। महागठबंधन की हर गुप्त बैठक की खबर भाजपा नेताओं को लग जाती थी। अंदर क्या कुछ होता था, वह बाहर पता चल जाता था।
मुख्यमंत्री जब भी मीटिंग करते थे, तमाम नेताओं के मोबाइल बाहर रखने का निर्देश दे दिया जाता था। कोई भी गजट सीएम हाउस ले जाने की मनाही होती थी। इसके बावजूद भी बात भाजपा तक पहुंच जाती थी। जदयू की जांच में पता चला कि हिंदुस्तानी अवाम मोर्चा की तरफ से यह बातें लीक की जा रही हैं।
नीतीश कुमार को तीसरा झटका तब लगा, जब उन्हें पता चला कि मंत्री संतोष सुमन 23 जून को ही इस्तीफा देने वाले हैं। उस दिन ही पटना में विपक्षी एकता की बैठक होने वाली थी। बैठक के पूरे स्वरूप को खराब करने और उसके मैसेज को लोगों तक न पहुंचने देने के लिए यह बड़ा दांव जीतन राम मांझी ने खेलना चाहा था।
23 तारीख को संतोष मांझी इस्तीफा देते तो विपक्षी एकता की खबरें दब जाती। ऐसे में नीतीश कुमार ने विजय चौधरी को निर्देश दिया कि वह संतोष सुमन से इस्तीफा ले लें। इसके बाद ही विजय चौधरी ने संतोष सुमन को अपने आवास पर बुलाकर उनसे इस्तीफा ले लिया।
इस खबर में पोल है, इसमें हिस्सा लेकर अपनी बात रखिए...
इधर, हम का एक कदम NDA की ओर
हम सुप्रीमो जीतन राम मांझी अपने पुत्र पूर्व मंत्री डॉ. संतोष सुमन के साथ 19 जून को दिल्ली जाने वाले हैं। वहां भाजपा के टॉप लीडरशिप से मुलाकात करेंगे। पटना में संतोष सुमन ने यहां तक कह दिया है कि PM मोदी जैसा कोई नहीं है। 23 जून को विपक्षी पार्टियां लॉटरी से पीएम पद का उम्मीदवार खोजेंगी।
बिहार पॉलिटिक्स से जुड़ी ये खबर भी पढ़ें...
ललन सिंह के खिलाफ चुनाव आयोग को एक्शन लेना चाहिए
पूर्व मुख्यमंत्री जीतन राम मांझी की पार्टी हिन्दुस्तानी आवाम मोर्चा ने जेडीयू के राष्ट्रीय अध्यक्ष ललन सिंह पर निशाना साधा है। हम पार्टी के मुख्य राष्ट्रीय प्रवक्ता श्यामसुंदर शरण ने प्रेस कॉन्फ्रेंस में शुक्रवार को कहा कि संतोष कुमार सुमन के इस्तीफे के बाद हम लोगों को लगा कि चलिए ठीक है कोई बात नहीं जैसे माले, सीपीआई, सीपीएम बाहर से सरकार को समर्थन दे रही है, हम भी महागठबंधन का समर्थन करते रहते। पूरी खबर पढ़ें...